افغانستان اسلامی جمهورلیک ریاستینینگ جمهور رئیسی محمد اشرف غنی، بوگون کېچ کابل ماشینخانهسی نینگ قیته قوریش لایحهسینی یقیندن باریب کۉردی.
بو برنامهده جمهور رئیسنی حکومتنینگ بیر قنچه بلند مرتبهلی رسمیلری قۉشیمچه آغاخان بنیادینینگ نمایندهسی یۉلداشلیک قیلگن اېدی. دستلب مملکت جمهور رئیسی اوشبو ماشینخانه تاریخی تۉغریسیده کیشیلرگه معلومات بېردی.
مملکتنینگ تاریخی و مهم ساحهلریدن بۉلمیش ماشینخانه تاریخی اهمیتی و اېسکی مهندسلیک کۉرینیشی سقلهنیب قالگن حالده، قیته تیکلهنیشی اوچون کابللیکلرگه بشارت بېرهمن دېدی جمهور رئیس غنی. ساحهنینگ ایلک نامی علمگنج بۉلگن مذکور منطقه کابلنینگ یېریک دَم آلیش مرکزلریدن بیر اېدی دیېه تیلگه آلدی جمهور رئیس.
کابلنینگ ماشینخانهسی قیته تیکلهنیشی اوچون آغاخان بنیادی و آلمان حکومتینینگ آلیب بارهجک سعی حرکتلری اوچون بولرگه اۉز منتدارلیگنی بیلدیردی مملکت رهبری. جمهور رئیس غنی، چمهسی ایکّی ییل ایچیده کابللیکلر بو شهر قیتهدن یېریک بیر دَم آلیش شهریگه ایلهنیشیگه گواه بۉلهدیلر دېدی.
افغانستان جمهو رئیسی بو ساحهده فرهنگی، مدنی، کنفرانسلر، کتاب ساتیش، فرهنگی ییغینلر، تیاتیر، صنعتچی و تشبثکار عیاللر قول محصولاتی کۉرستووگه قۉیلیشی نینگ یېریک مرکزیگه ایلهنیب، منتظم و درآمدلی بیر منبعگه ایلهنیشینی تیلگه آلدی.
کابل شهرینینگ ترقیات لایحهلری اوستیده گپیرگن جمهور رئیس غنی، دنیا شهرلری بۉییچه پلان توزیش تانیقلی کمپنیلریدن بیری اوچ ییلدن سۉنگ، کابل شهرینینگ رواجلهنتیریشگه عاید آلتی جلدلیک بیر لایحهنی تیار قیلیشگه موفق بۉلدی دېدی. بو لایحه آدیمه ـ آدیم عملگه آشیریلهدی دېدی مملکت رهبری جناب غنی. مذکور لایحه عملگه آشیریلیشی بیلن کابل شهری منطقهده اېنگ یخشی بیر شهر و قیتهدن تاریخی بیر پایتخت اولهراق تیکلنهدی دېدی.
pes_Arab pes_Arab azb_Arab azb_Arab azb_Arab azb_Arab